Alejas (Kurmāles pagasts)
Alejas (agrāk — Planīca) ir ciems Kuldīgas novada Kurmāles pagastā. Izvietojies pagasta rietumdaļā Vankas labajā krastā pie autoceļa V1290 11 km no pagasta centra Vilgāles, 10 km no novada centra Kuldīgas un 157 km no Rīgas. Apdzīvotā vieta izveidojusies ap bijušās Planīcas muižas (Planetzen) centru. 20. gadsimta pirmajā pusē Planīca bija viens no vācu kolonistu nometinājumu centriem (ap trešdaļu pagasta iedzīvotāju bija vācieši). Līdz 1960. gadam Planicas pagasta (vēlāk — ciema padomes) centrs.